# Castellví de la Marca

Castellví de la Marca és un terme municipal de la comarca de l'Alt Penedès.

## Geografia

* Llista de topònims de Castellví de la Marca (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).
Està situat al límit sud de la comarca, des de la Serralada Prelitoral cap al centre de la depressió del Penedès. A la part de muntanya hi destaca la muntanya del Castellot, coronada pel castell que es coneix amb aquest nom.
Té extensió total de 28’49 Km² i limita amb els municipis de Sant Martí Sarroca, Santa Margarida i els Monjos, Castellet i la Gornal, el Montmell, l’Arboç i Sant Jaume dels Domenys.
El territori és bàsicament pla, tret de la zona sobre la riera de Marmellar. La població, molt disseminada en petits nuclis i masies, viu sobretot del conreu de la vinya. També és important la producció d'alls, de productes de secà, d'arbres fruiters i l'horta.

## Història

Castellví de la Marca és documentat l'any 977. De l'antic poble, en resten escassos vestigis. Era situat sota l'antic Castellvell de la Marca (el Castellot, s. XI) i tenia com a centre l'antiga església parroquial de Sant Sadurní, avui traslladada al nou veïnat de Castellví. Va ser en època alt medieval que els comtes de Barcelona crearen el terme castral de Castellví de la Marca (la marca de Barcelona) on aquest municipi fora territori de frontera durant un context de conquestes per part del comtat de Barcelona.
La toponímia present al municipi, com en el cas de "La Múnia" pot indicar presència islàmica al territori dins del context històric de les conquestes serraïnes.

## Lloc d'interès

El Castellot: L'antic castell de Castellvell de la Marca es troba al Barri de les Cases Noves de la Riera, damunt d'un penya-segat de quasi 500 metres. Va ser bastit al segle xi i és popularment conegut amb el nom del Castellot, defensava els límits occidentals de la comarca. Des de dalt es domina una àmplia panoràmica. La vista es perd fins als confins de la mar, dominant les terres planes de l'Alt i Baix Penedès.Aquest castell consta d'una cova i una torre.
La Torre de Can Pascol: Declarat bé d'ineterès nacional i d'origen medieval. Des d'allà podem observar les vistes del Castellot.

## Demografia

| Entitat de població | Habitants (2023) |
| la Múnia | 926 |
| les Cases Noves de Cal Marques | 166 |
| les Casetes | 97 |
| Ratera | 65 |
| el Maset dels Cosins | 63 |
| les Cases Noves de la Riera | 52 |
| Cal Margarit | 46 |
| el Coscó | 44 |
| les Conilleres | 41 |
| Cal Farines | 39 |
| els Albans i Cal Xeret | 36 |
| el Mas de la Pansa | 36 |
| el Carrer Fondo | 33 |
| Pedrers | 21 |
| Cal Morgades del Grau | 9 |
| Font: Idescat ||
| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| - | 33 | 40 | 131 | 412 | 1.046 | 1.137 | 1.299 | 1.357 | 1.599 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 1.611 | 1.619 | 1.622 | 1.583 | 1.405 | 1.525 | 1.421 | 1.442 | 1.436 | 1.436 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 1.461 | 1.459 | 1.445 | 1.466 | 1.522 | 1.603 | 1.628 | 1.635 | 1.650 | 1.589 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 1.545 | 1.534 | 1.575 | 1.614 | 1.716 | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Referències

* ↑ Ajuntament de Castellví de la Marca. «El municipi». [Consulta: 16 febrer 2025].

## Enllaços externs

* Castellví de la Marca - Lloc web oficial
* Informació de l'Institut d'Estadística de Catalunya